RML ออกหุ้นกู้ 300 ลบ. ดอกเบี้ย 6.25% ขายสถาบัน-รายใหญ่ 8-10 ก.พ.นี้
RML ออกหุ้นกู้อายุ 1 ปี 3 เดือน วงเงิน 300 ลบ. ดอกเบี้ยสูง 6.25% เสนอขายสถาบัน-รายใหญ่ 8-10 ก.พ.65 นำเงินใช้เป็นทุนหมุนเวียนในการดำเนินธุรกิจ
RML ออกหุ้นกู้อายุ 1 ปี 3 เดือน วงเงิน 300 ลบ. ดอกเบี้ยสูง 6.25% เสนอขายสถาบัน-รายใหญ่ 8-10 ก.พ.65 นำเงินใช้เป็นทุนหมุนเวียนในการดำเนินธุรกิจ
13 ม.ค. 2565

บริษัท ไรมอนแลนด์ จำกัด (มหาชน) หรือ RML ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 1/2565 มูลค่าไม่เกิน 300 ล้านบาท อายุ 1 ปี 3 เดือน ครบกำหนดไถ่ถอนปี 2566 มีอัตราดอกเบี้ยคงที่ร้อยละ 6.25 ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 8-10 ก.พ.65 ผู้จัดการการจัดจำหน่ายหุ้นกู้ ได้แก่ บล.คิงส์ฟอร์ด บล.ยูโอบีเคย์เฮียน (ประเทศไทย)
ด้านบริษัท ฟิทช์ เรทติ้งส์ (ประเทศไทย) จำกัด จัดอันดับความน่าเชื่อถือของหุ้นกู้ CCC (tha) เมื่อวันที่ 29 ธ.ค.64
สำหรับวัตถุประสงค์การออกหุ้นกู้ บริษัทจะนำเงินที่ได้เป็นเงินทุนหมุนเวียนในการดำเนินธุรกิจในปี 65-66